# Owen Willans Richardson

Sir Owen Willans Richardson (Dewsbury, 26 d'abril de 1879 - Alton, 15 de febrer de 1959) fou un físic i professor universitari anglès guardonat l'any 1928 amb el Premi Nobel de Física pel seu treball sobre l'efecte termoiònic, que va donar lloc a la llei de Richardson.

## Biografia

Nascut el 26 d'abril de 1879 a la ciutat de Dewsbury, situat al comtat anglès de Yorkshire, va estudiar a la Universitat de Cambridge, graduant-se en física al Trinity College l'any 1900.
Entre 1906 i el 1914 fou professor de física a la Universitat nord-americana de Princeton, retornant a Anglaterra per esdevenir catedràtic de física de la Universitat de Londres entre 1914 i 1924. Va ser també director del Laboratori de Física, així com professor d'investigacions, de Yarrow per a la Royal Society.
El 1939 fou nomenat Cavaller pel rei Jordi VI del Regne Unit. Richardson morí el 15 de febrer de 1959 a la ciutat anglesa d'Alton.

## Recerca científica

Va establir les bases de la termoiònica, com a resultat de les investigacions que va realitzar sobre la pèrdua d'electrons pels cossos calents al buit. Van ser també importants les investigacions que va realitzar en els camps de l'espectroscòpia, la radiologia i l'emissió fotoelèctrica. Una de les seves aportacions més destacades és la llei de Richardson o equació de Richardson-Dushmann elaborada el 1901.
L'any 1928 fou guardonat amb el Premi Nobel de Física pels seus estudis sobre els fenòmens termoiònics i per la llei de Richardson.

## Reconeixments

En honor seu s'anomenà el cràter Richardson de la Lluna.

## Referències

* ↑ «Owen Willans Richardson: The Nobel Prize in Physics 1928». Nobel Lectures, Physics 1922-1941, Elsevier Publishing Company, Amsterdam. Nobel Foundation, 1965. [Consulta: 18 octubre 2022].
* ↑ Richardson, OW (1921), "Problems of Physics", Science 54 (1396): 283–91, 30 September 1921, DOI 10.1126/science.54.1396.283
* ↑ Richardson, OW (1913), "The Emission of Electrons From Tungsten at High Temperatures: An Experimental Proof That The Electric Current In Metals Is Carried By Electrons", Science 38 (967): 57–61, 11 July 1913, doi:10.1126/science.38.967.57, <https://zenodo.org/record/1448117>
* ↑ Richardson, OW (1912), "The Laws of Photoelectric Action and the Unitary Theory of Light (Lichtquanten Theorie)", Science 36 (915): 57–8, 12 July 1912, doi:10.1126/science.36.915.57-a, <https://zenodo.org/record/1448088>
* ↑ Richardson, OW & Compton, KT (1912), "The Photoelectric Effect", Science 35 (907): 783–4, 17 May 1912, doi:10.1126/science.35.907.783, <https://zenodo.org/record/1448080>
* ↑ Owen Richardson's Nobel lecture on thermionics, 12 December 1929
* ↑ «"Richardson, Owen Willans (RCRT897OW)"» (en anglès). Universitat de Cambridge.
* ↑ «Sir Owen Willans Richardson | Nobel Prize, Thermionic Emission, Heat Transfer | Britannica» (en anglès). www.britannica.com. [Consulta: 20 octubre 2023].
* ↑ «Owen Williams Richardson | enciclopedia.cat». [Consulta: 2 març 2025].
* ↑ «Nobel Prize in Physics 1928» (en anglès americà). [Consulta: 2 març 2025].
* ↑ «Planetary Names». [Consulta: 2 març 2025].

## Enllaços externs

* «Owen Willans Richardson» (en anglès). The Nobel Prize. The Nobel Foundation.